Այնուհետև Հայաստանից մեկնած գիտնականներն այցելել են Արցախի գիտական կենտրոն, որտեղ 2010 թ. նոյեմբերի 29-ին կնքված ՀՀ ԿԳՆ գիտության պետական կոմիտեի և ԼՂՀ կրթության և գիտության նախարարության միջև գիտաշխատողների հետազոտությունների աջակցության դրամաշնորհների տրամադրման մասին ծրագրի հիման վրա, Գիտության պետական կոմիտեի ֆինանսավորմամբ, համատեղ իրականացվում են գիտական հետազոտություններ: Նշված ծրագրով 2011 թվականից առ այսօր իրականացվել է 11 գիտահետազոտական աշխատանք, որոնց գիտական խորհրդատուն ՀՀ-ից է, իսկ իրականացնողները` Արցախում բնակվող գիտաշխատողներ: Ներկայումս ընթացքի մեջ է 6 գիտահետազոտական թեմա: